สวัสดีค่ะ คือหนูเป็นร้อนในช่วงประจำเดือน ทำไมถึงมีอาการปวดฟันข้างที่เป็นร้อนในบริเวณฟันกรามคะ คือปรกติหนูเป็นร้อนในมันไม่ปวดฟันค่ะ แล้วครั้งนี้ทำไมปวดฟันคะ
สวัสดีค่ะ อาการปวดฟัน อาจเกิดจาก- แผลร้อนในเกิดบริเวณเหงือกติดกับตัวฟัน เลยทำให้มีอาการเจ็บเหงือก เจ็บฟันตามไปด้วย- เกิดฟันผุ- มีฟันคุด- เหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมา และทำให้เกิดอาการปวดได้ในเบื้องต้น ควรรอให้แผลร้อนในหายก่อน ซึ่งโดยส่วนใหญ่แผลร้อนในจะหายไปได้เองใน 1-2 สัปดาห์ โดยไม่ต้องรักษา ส่วนวิธีต่างๆ ที่จะช่วยบรรเทาอาการของแผลร้อนในและทำให้หายเร็วขึ้น เช่น การบ้วนปาก บ่อยๆ ด้วยน้ำเกลือ หลีกเลี่ยงอาหารรสจัด อาหารและเครื่องดื่มที่ร้อน ทานอาหารที่มีฤทธิ์เย็น เช่น แตงกวา ฟักเขียว หัวไชเท้า มะตูม เก๊กฮวย รากบัว ใบบัวบก เป็นต้น อาจใช้ยาทาป้ายปาก เช่น ยาไตรแอมซิโนโลน เป็นต้นหากแผลร้อนในหายแล้ว แต่อาการปวดฟันยังไม่หายไป ก็ควรไปพบทันตแพทย์เพื่อตรวจรักษา หรือหากแผลร้อนในไม่หายไป หรือมีจำนวนหลายแผล หรือมีไข้ร่วมด้วย อาจไม่ได้เป็นแผลร้อนในก็ได้ ซึ่งควรไปพบแพทย์เพื่อตรวจค่ะ เช่น เป็นโรค herpangina (เฮอร์แปงไจนา) เป็นโรคมือ-เท้า-ปาก เป็นซิฟิลิส โรคภูมิแพ้ตนเองชนิดต่างๆ เช่น โรคเบเซ็ท (Behcet’s disease) หรืออาจเป็นมะเร็ง (แต่มักพบในคนอายุมาก) เป็นต้น